ΓΡΑΠΤΗ ΕΡΩΤΗΣΗ P-1497/00

υποβολή: Mathieu Grosch (PPE-DE) προς την Επιτροπή

(4 Μαΐου 2000)

Θέμα: Συμφωνία ΕΕ-Ελβετία και επιπτώσεις της τέταρτης οδηγίας για οχήματα σε αυτή τη συμφωνία

Στις επτά τομεακές συμφωνίες που θα συνάψει η Ευρωπαϊκή Ένωση με την Ελβετία, λαμβάνονται αποφάσεις για εκτεταμένες ρυθμίσεις στον τομέα των μεταφορών και της ελεύθερης κυκλοφορίας των προσώπων.

Ταυτόχρονα αμέσως μετά πρόκειται να εγκριθεί σε τρίτη ανάγνωση η πρόταση οδηγίας του Ευρωπαϊκού Κοινοβουλίου και του Συμβουλίου για το συντονισμό των νομικών διατάξεων των κρατών μελών σχετικά με τηνποχρεωτική πρωτασφάλιση οχημάτων και την τροποποίηση των οδηγιών 73/239/ΕΟΚ(1) και 92/49/ΕΟΚ(2) (τέταρτη οδηγία γιαποχρεωτική πρωτασφάλιση των οχημάτων).

Η συμβιβαστική πρόταση του Συμβουλίου και του Ευρωπαϊκού Κοινοβουλίου προβλέπει μια επέκταση του πεδίου εφαρμογής αυτής της οδηγίας σε εκείνες τις τρίτες χώρες, των οποίων ο εθνικός ασφαλιστικός φορέας συμμετέχει στο σύστημα της πράσινης κάρτας.

1. Θα ήταν διατεθειμένη η Ευρωπαϊκή Επιτροπή να συμπεριλάβει το τελικό (ή προσωρινό) περιεχόμενο της οδηγίας στις διαπραγματεύσεις με την Ελβετία για τα left overs των 7 συμφωνιών και να επεκτείνει τοιουτοτρόπως το πεδίο εφαρμογής αυτής της οδηγίας και στην Ελβετία, της οποίας ο ασφαλιστικός φορέας συμμετέχει στο σύστημα της πράσινης κάρτας;

2. Ποιά μορφή θα λάβει κατά τα λοιπά η διαδικασία εφαρμογής αυτής της οδηγίας σε σχέση με την Ελβετία;

(1) ΕΕ L 228 της 16.8.1973, σελ. 3.

(2) ΕΕ L 228 της 11.8.1992, σελ. 1.

Απάντηση του κ. Bolkestein εξ ονόματος της Επιτροπής

(16 Ιουνίου 2000)

Στις 16 Μαΐου 2000 η Επιτροπή δέχθηκε με ικανοποίηση την επίσημη έκδοση της οδηγίας 2000/26/ΕΚ του Κοινοβουλίου και του Συμβουλίου που αφορά τον συντονισμό των νομοθεσιών των κρατών μελών σχετικά με τηνποχρεωτική ασφάλιση αστικής ευθύνης που προκύπτει από την κυκλοφορία αυτοκινήτων οχημάτων, και τροποποιεί τις οδηγίες 73/239/ΕΟΚ και 88/357/ΕΟΚ (τέταρτη οδηγία ασφάλισης αυτοκινήτου)(1). Η οδηγία αυτή αποβλέπει στην βελτίωση του ισχύοντος καθεστώτος όσον αφορά τις αποζημιώσεις των ατόμων τα οποία έχουνποστεί, κατά την διάρκεια της προσωρινής διαμονής τους σε ένα κράτος μέλος διαφορετικό από αυτό του τόπου κατοικίας τους, ατύχημα από ένα όχημα εγγεγραμμένο και ασφαλισμένο σε ένα κράτος μέλος διαφορετικό από αυτό που κατοικούν. Η οδηγία αυτή έχει ως σκοπό να καλύψει ένα κενό στην ισχύουσα νομοθεσία αποτελώντας ένα γρήγορο και αποτελεσματικό μέσο, όταν δενπάρχει νομική αμφισβήτηση, που θαποχρεώσει τον ασφαλιστή να αποζημιώσει το θύμα, και να προστατέψει έτσι τους διερχόμενους οδηγούς οι οποίοι έχουνποστεί ένα ατύχημα.

Οι νέες αυτές διατάξεις θα εφαρμοστούν όχι μόνο στα ατυχήματα τα οποία συμβαίνουν σε ένα κράτος μέλος αλλά επίσης στα ατυχήματα στα οποία εμπλέκονται δύο κοινοτικοίπήκοοι σε μια τρίτη χώρα η οποία συμμετέχει στο σύστημα της πράσινης κάρτας, στις οποίες συμπεριλαμβάνεται και η Ελβετία.

Τα κράτη μέλη θα έχουν στην διάθεση τους, μετά την δημοσίευση της οδηγίας στην Επίσημη Εφημερίδα, προθεσμία 24 μηνών για να την μεταφέρουν στο δικό τους εσωτερικό δίκαιο.

Επιπλέον, επισημαίνεται ότι η συμφωνία μεταξύ της Κοινότητας και της Ελβετίας σχετικά με την ασφάλεια ζημίας αφορά μόνο την ελευθερία εγκατάστασης μιας ασφαλιστικής εταιρίας και όχι την ασφάλεια των οχημάτων. Στο μεταξύ δεν αποκλείεται να συζητήσει η μικτή επιτροπή, η οποία προβλέπεται από την συμφωνία, το ενδεχόμενο της εφαρμογής από την Ελβετία των διατάξεων οι οποίες περιέχονται στην τέταρτη οδηγία πρωτασφάλισης οχημάτων.

(1) Δεν έχει δημοσιευθεί ακόμα.